GOUDA. – Die Stad Kaapstad kan nie ’n reguit antwoord gee oor wie die werk gedoen het en wie betaal is om huise buite dié dorp meer waterdoeltreffend te maak nie.
Son is in besit van purchase order numbers van verskeie bedrae wat betaal is aan ’n maatskappy wat ’n tender gekry het om verskeie eiendomme van die Stad Kaapstad meer waterdoeltreffend te maak.
Verlede jaar in Januarie is daar wel nuwe watermeters ingesit en toilette is reggemaak, maar dit was die werk van ’n ander kontrakteur en dit was nog voordat die lockdown begin het.
Die Stad Kaapstad kan egter nie sê watter werk gedoen is, wie die diensverskaffer was of wie die geld ontvang het nie.
Dit sluit nie die fakture in waarna Son verwys nie. Die Stad swyg nog soos die graf oor wie daai be­talings ontvang het en waarvoor.
’n Woordvoerder van die Stad Kaapstad, Luthando Tyhalibongo, sê die uitbetalings waarvan Son fakture het, stem nie ooreen met die rekords van uitbetalings van die Stad nie.